Diari Oficial de la Generalitat Valenciana


Sumari del DOGV 219, del 17-01-1985 (1985/803810)

ORDRE de la Conselleria de Cultura, Educació i Ciència, de 10 de desembre de 1984, per la qual es desenvolupa el Decret 136/1983, de 27 d'octubre, per a l'execució del Pla d'Instal.lacions Esportives de la Generalitat Valenciana de l'any 1985.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1984/12/10/(1)/dof/vci/html**

### Dades del document

Número de DOGV
:   219

Data del DOGV
:   17-01-1985

Secció del DOGV
:   DISPOSICIONS GENERALS

Número del document
:   1985/803810


Data del document
:   10-12-1984

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de la Conselleria de Cultura, Educació i Ciència, de 10 de desembre, per la qual es desenvolupa el Decret 136/1983, de 27 d'octubre, per a l'execució del Pla d'Instal·lacions Esportives de la Generalitat Valenciana de l'any 1985.  
El Decret 136/1983, de 27 d'octubre, regulava les directrius per a l'elaboració del Pla d'Instal·lacions Esportives de la Generalitat Valenciana, i en la Disposició final primera establia la facultat del Conseller de Cultura, Educació i Ciència per a desplegar-lo i executar-lo.  
En virtut d'aquestes consideracions, i amb l'objectiu d'establir les normes que el despleguen per a 1985,  
ORDENE:  
Article primer  
Aquesta Ordre té l'objecte de desenvolupar el Decret 136/83, de 27 d'octubre, per a l'execució del Pla d'Instal·lacions Esportives de la Generalitat Valenciana de l'any 1985.  
Article segon  
1. Els Ajuntaments interessats presentaran les sol·licituds d'inclusió en el Pla d'Instal·lacions Esportives de la Generalitat davant la Diputació de la província respectiva, en el termini fixat per cada una d'aquestes, que no podrà excedir del dia 28 de febrer de 1985.  
2. Les sol·licituds hauran d'incloure els elements següents:  
a) Denominació de l'obra a realitzar.  
b) Localització (Municipi-comarca).  
C) Propietat dels terrenys.  
d) Aportació de l'Ajuntament.  
e) Termini previst d'execució.  
f) Relació de les instal·lacions esportives amb què compta.  
g) Dotació pressupostària de la funció esports.  
3. Les Diputacions Provincials, abans de l'1 d'abril de 1985, enviaran les sol·licituds presentades a la Conselleria de Cultura, Educació i Ciència, adjuntant-hi els informes sobre els aspectes tècnics i administratius, i l'assabentarà dels crèdits pressupostaris destinats a instal·lacions esportives per a 1985.  
Article tercer  
1. Les sol·licituds aniran acompanyades dels documents següents:  
a) Certificació de l'acord del Ple Municipal interessant-se per la inclussió de les obres, on haurà de figurar el compromís d'aportació mínim i el de l'excés que podria existir, si de cas, entre el pressupost previst per a la confecció del Pla i el pressupost de contractació definitiu.  
b) Projecte tècnic de les obres o, si no n'hi ha, memòria valorada, signada per tècnic competent, on s'especificarà la denominació per unitats esportives i període d'execució previst.  
Aquesta documentació anirà acompanyada d'una relació de les instal·lacions esportives existents al Municipi, indicant-ne el tipus, superficie, dotació de serveis i grafia de la localització en plànol.  
c) Certificació del Secretari de la Corporació, en relació amb l'inventari de béns municipals de què es disposa dels terrenys necessaris per a la construcció de les obres.  
d) Certificació del Secretari de la Corporació de la dotació pressupostària per partides relatives a la funció Esports de l'any anterior, la quantia i el percentatge sobre pressupost total, així com la modalitat de gestió dels serveis esportius.  
e) Projecte d'utilització, una vegada concedida la subvenció, i pla d'utilització previst, amb especificació del temps dedicat a l'educació física, escoles esportives, esports de lleure, esports de competició i altres activitats.  
2. La documentació indicada en el present article serà determinant per a la fixació de les prioritats que indica aquesta Ordre.  
3. Les peticions es limitaran a una obra per municipi, llevat de casos excepcionals que hauran de ser justificats i qualificats per la Comissió de Coordinació.  
4. Tots els documents hauran de ser presentats per duplicat.  
Article quart  
a) La Comissió de Coordinació de cada una de les províncies, atenent les sol·licituds presentades, elaborarà i aprovarà el Programa Provincial d'Instal·lacions Esportives.  
b) De la reunió de la Comissió de Coordinació es prendrà acta en què conste el contingut del programa provincial amb determinació de les obres, municipi i aportació de les diverses entitats.  
c) Elaborat i aprovat el projecte per la Comissió Coordinadora, serà enviat a la Diputació Provincial corresponent, que haurà de ser remés degudament tramitat a la Conselleria de Cultura, Educació i Ciència, abans del dia 1 de juny de 1985.  
Article cinqué  
En el marc de les prioritats establertes en el Decret del Consell pel qual es fixen directrius per al Pla d'Instal·lacions Esportives, es consideraran, a efectes d'inclusió de les peticions, els aspectes següents:  
a) L'interès esportiu municipal i/o comarcal de l'obra o instal·lació prevista, en funció de l'activitat esportiva desplegada en la zona.  
b) El dèficit existent d'instal·lacions esportives en la zona.  
c) El nombre d'habitants i la zona d'influència.  
d) La població escolar del municipi o de la zona d'influència.  
e) El disseny, la localització i les característiques dels terrenys i de la construcció.  
f) Pla previst d'utilització.  
g) Consideració dels esports propis de la demarcació.  
h) Projecte tècnic de l'obra o instal·lació, informes tècnics i adequació a les necessitats d'equipaments esportius de la zona.  
i) Estat d'execució dels projectes corresponents a anys anteriors.  
Article sisé  
Quan el cost de l'obra resulte superior a la valoració prevista en el Pla d'Instal·lacions Esportives, bé per revisió de preus, modificació de contractes, pròrrogues, suspensions o altres supòsits, l'augment carrera a càrrec de l'Ajuntament.  
Article seté  
1. Les minoracions produïdes en relació al pressupost d'instal·lacions, bé siga per menor pressupost del projecte definitiu o per baixes produïdes en l'adjudicació, es repartiran proporcionalment a les quantitats aportades.  
2. En cas que l'Ajuntament haja presentat compromís complementari per excés de pressupost sobre la valoració del Pla, les minoracions s'aplicaran, en primer lloc, íntegrament fins a cobrir l'esmentat compromís complementari, i a partir de la quantitat susdita, es distribuirà segons el procediment del punt anterior.  
3. Les Comissions de Coordinació decidiran la destinació de les minoracions resultants, i que en tot cas seran destinades a instal·lacions esportives.  
Article vuité  
1. Les obres del Pla d'Instal·lacions Esportives de la Generalitat Valenciana podran ser contratades per les Diputacions o els Ajuntaments, quan aquests així ho sol·liciten i els siga delegada tal atribució.  
2. Els projectes de les obres incloses en el Pla d'Instal·lacions Esportives de . la Generalitat hauran de ser presentats abans del 31 de juliol en les corresponents Diputacions, les qual procediran, en el període del mes següent, emetre informes tècnics, d'acord amb el que disposa l'article segon i la disposició transitòria del Decret 136/1983, i a l'enviament a la Conselleria de Cultura, Educació i Ciència.  
3. La Direcció General de la Joventut i Esports emetrà l'Informe preceptiu que, si és desfavorable, invalidarà el projecte, el qual, per a ser aprovat, haurà d'ajustar-se a les característiques tècniques que fixe l'informe esmentat.  
Article nové  
1. La publicació dels corresponents anuncis de licitació i l'adjudicació en cas de contractació directa de les obres incloses al Pla, haurà d'efectuar-se abans del 31 d'octubre de 1985.  
2. En el plec de condicions administratives figurarà una clàusula que contemple la publicitat de l'obra a càrrec del contractista. El model de cartell annex serà utilitzat necessàriament per a totes les obres del Pla.  
3. Adjudicada l'obra, els organismes contractants remetran a la Conselleria de Cultura, Educació i Ciència, a través de les Diputacions Provincials, certificació de l'adjudicació segons model annex i acta de replantejament, per tal de determinar les aportacions definitives i el compliment del termini d'execució previst.  
Article deu  
1. El pagament de les aportacions es farà efectiu contra les corresponents certificacions d'obra rebudes, degudament intervingudes i aprovades per l'òrgan municipal competent.  
2. Els organismes contractants assabentaran la Conselleria de Cultura, Educació i Ciència, amb antelació suficient, de la data fixada per a la recepció de les obres, per si de cas considera oportuna la designació d'un representant perquè concòrrega a l'esmentada recepció.  
3. Les certificacions finals d'obres o totals seran acompanyades de:  
a) Certificació de final d'obra, signada pel tècnic director.  
b) Acta de recepció provisional, signada pel contractista o adjudicatari, el promotor i el tècnic director de les obres.  
c) Almenys, quatre fotografies de les instal·lacions ja acabades, de 24 x 18 cm., diligenciades al dors per l'Ajuntament respectiu, fent-hi constar que corresponen a l'obra esmentada.  
DISPOSICIO FINAL  
Aquesta Ordre entrarà en vigor l'endemà de la publicació al Diari Oficial de la Generalitat Valenciana.  
València, a 10 de desembre de 1984.  
El Conseller de Cultura, Educació i Ciència,  
CEBRIA CISCAR I CASABAN  
   
Secretari de   
Certifique: Que aquesta corporació ha dut a terme l'adjudicació de l'obra del Pla dalt esmentat, quina denominació i circumstàncies es detallen tot seguit:  
Ajuntament   
Denominació de l'obra   
   
Data d'adjudicació   
Forma d'adjudicació   
Pla any   
N.º de l'Obra   
Programa   
Comarca   
Concepte Pressupostari   
Nom del Contratista   
N.º Identificació fiscal   
Termini d'execució   
Veure annex


Còpia Permalink ELI